钦定古今图书集成/历象汇编/乾象典/第088卷 > 性理会通 > 《雪赋》明·薛瑄
## 钦定古今图书集成/历象汇编/乾象典/第088卷 > 性理会通 > 《雪赋》明·薛瑄

“维月之孟阳兮，气栗烈而严凝。岁忽忽而遒尽兮，閟
升降之机扃。”相《重阴》之蕴杳兮，霰雪下而纵横。何元
冥之工巧兮，镂六出之奇形。初挥霍而散漫兮，遂漠
漠而无穷。乍大荒之微垩兮，久川谷而俱盈。洒长松
之落落兮，玉龙夭矫而𬸣腾。逐回飚而入竹兮，磕金
石之琤琤。被嵚崟之绝𪩘兮，若天吴起立而海波倾。

然》之长鸣。舞瑶台之佚女兮，迷不睹夫绰约之冶容。
疑地媪之效瑞兮，珪璧磊落而晶荧。岂清都紫微之
既春兮，梨花飞絮而交零。载瑶车而驾玉蚪兮，将远
观夫九野与八纮。遵渤澥而东骛兮，渺万里之沧溟。
登九疑而瞰南极兮，祝融不炳耀其铦锋。循流沙而
涉弱水兮，历峥嵘之长冰。临大漠而睨中土兮，山川
纡曲而齐同。天地混融而为一兮，又孰别夫浊与清？
乃旋辀而息驾兮，独戃恍于中庭。四方上下皆在我
闼兮，扩灵府之宏澄。探元化于终古兮，聊向风而抽
情。《乱》曰：“洪钧斡运，一气孔遒兮；四时相沓，而《翕辟》何
由兮？阳以阴肃，恩若仇兮，阒寂无馀，而发烂莫收兮。
虫蟊降伏，三白肇休兮。岁荐若兹，我将何求兮？”